Cofnodion Cyngor Tref Nefyn 11/10/2016

Presennol

Gruffydd WilliamsSian Hughes Bleddyn Evans Glesni Jones(Clerc)

Guto Williams Dafydd Rhun Alan Griffith Buddug Jones

1. ***Ymddiheuriadau***

Huw Williams Arfon Hughes Sharon Williams John Thomas Megan Williams

1. ***Datgan buddiant ariannol neu personol***Dim
2. ***Cofnodion 13eg oFediar cywirdeb yn unig***

Cofonodion wedi ei derbyn yn gywir

1. ***Awdit 2016***Yr archwiliad gan HBO nawr wedi darfod ac mae’r hysbysiad wedi mynd fyny. Yn dilyn yr archwiliad y mae materion wedi eu codi lle mae angen creu cynllun gweithredu. Mae’r Cyngor Tref yn cymeradwyo ac yn derbyn y ffurflen flynyddol. Mae tri aelod o’r cyngor wedi bod ar gwrs cyllid ym mis Medi ac roedd yn hynod o fanteisiol ac sydd yn rhan o’r cynllun gweithredu.
2. **Cronfa Cymunedau Arfordirol / Llwybrau**

Hysbyswyd Gruffydd Williams

Cerrig Gleision – Llythyr wedi ei dderbyn gan Gyngor Gwynedd yn datgan bod ‘near mis’ wedi digwydd ar y llwybr.

Llwybr Henblas - man gwaith peirianyddol angen i’w wneud.

Cylchdaith Tyn Coed – Cyngor Sir wedi cychwyn ar y gwaith a bydd llwybr yn cael ei godi gan bod lefel y llwybr wedi disgyn dros amser.

1. ***Etholiad 2016***

*Gadel tan mis nesaf gan fod nifer or aelodau yn absenol.*

1. ***Llyfrgell / Arloesi***

Dim llawer i adrodd yn nol mis yma ar hyn o bryd. Bydd y Cyngor Tref yn cydweithio gyda Arloesi a bydd cyfarfod yn cael ei drefu yn fuan gyda aeldoau’r cyngor ac Arloesi.

1. ***Biniau Halen***

Yn unfrydol yn dilyn y costau a'r rhwymedigaethau iechyd a diogelwch o gynnal y gwasanaeth nid yw Cyngor Tref am ymgymryd ar gyfrifoldeb yma. A hefyd yn dilyn sefyllfa ariannol Cyngor Gwynedd yn lle maent yn trosglwyddo rhai gwasanaethu i Gynghorau Tref mae angen blaenoriaethu pa wasanaethu y mae’r cyngor yn gallu ei ymgymryd â. Gan mae’n edrych yn debyg bydd gwariant y Cyngor Tref yn cynyddu yn dilyn toriadau/trosglwyddiad gwasanaethau Cyngor Gwynedd.

1. **Traeth Nefyn a Morfa Nefyn**

Hysbïwyd Cyng. Gruffydd Williams nad yw wedi derbyn ymateb gan Ystâd y Goron na Chyngor Gwynedd ynglŷn ar brydles. Bydd Cyng.Gruffydd Williams yn cysylltu gyda nhw eto a gobeithio derbyn ymateb yn fuan.

1. ***Rhandiroedd.***

Meilir Rhun Hughes – Adran Rheoleiddio. Mae’r aelodau’r Cyngor yn unfrydol eisiau datgan diddordeb i drosglwyddiad ased o’r Ddol, felly bydd y clerc yn ysgrifennu at Gyngor Gwynedd yn datgan eu diddordeb. Hefyd mae gwaith wedi gwneud i agor y ffos a gobeithio bydd hyn yn datrys y broblem dwr sydd yno. Hefyd wedi derbyn enghreifftiau o gytundeb rhandiroedd gan Dafydd Rhun y gall y Cyngor Tref ei ddefnyddio i ddiweddaru'r rhai'r Ddol at y flwyddyn nesaf.

1. **Contract Toiledau**

Aelodau yn unfrydol i arwyddo’r contract am flwyddyn arall gan ein bod yn barod yn cyfrannu at y gost o i’w gynnal a chadw.

1. **Gwybodaeth (archifau) y cyngor**

Mae rhan fwyaf o’r wybodaeth wedi cael ei symud o adeilad Tu Mewn i siop siarad gan mae'r adeilad ei angen ar frys. Mae yna ddau gabinet ar ôl yn Botacho sydd angen ei symud a bydd Bleddyn yn gobeithio ei symud yn fuan. Hefyd mae nifer o hen fatiau rwber yna sydd angen cael gwared ohonynt hefyd. A ni fydd y cabinet sydd yno yn addas i’w ddefnyddio mewn lleoliad newydd gan eu bod wedi rhydu. Felly efallai bydd angen llogi sgip i gael gwared â’r rhain os na fydd yn bosib i’w symud fel arall. Pawb yn gytûn os bydd agen yna i logi sgip. Gan na fydd hwn yn gost ychwanegol bydd a chost yn dod allan o’r arian oedd wedi cael ei glustnodi ar rent yr adeilad.

1. **Ysbwriel Nefyn**

Symud ymlaen i gyfarfod mis nesaf gan nad yw Sharon Williams yn bresennol heno.

1. **Ciosgs BT**

Wedi derbyn llythyr gan BT wedi ei flaenyrru gan yr Adran Cynllunio Cyngor Gwynedd ble maent yn nodi eu bod mewn cyfnod ymgynghori ynglŷn â'u rhaglen gyfredol o symud ffôn talu cyhoeddus.Ar y rhestr mae dau leoliad yn Nefyn ac un yn Edern. Siomedig yw hyn gan fethu a dallt sut y maent yn gallu gwahaniaethu rhwng ffon sydd ddim wedi cael ei ddefnyddio o gwbl a ffon sydd wedi cael ei ddefnyddio nifer o weithia. Yn achos Stryd Fawr Nefyn mae wedi cael ei ddefnyddio 89 o weithia yn y flwyddyn ddiwethaf ac 47 o weithiau yn Edern. Mae'n edrych yn debyg y rheswm nad yw’r un yn Fynydd Nefyn wedi cael ei ddefnyddio yw’r faith nad yw’n gweithio a yw hyn yn golygu nad ydynt yn mynd o gwmpas i gynnal a chadw’r ciosg gan eu bwriad yw cael gwared ohonynt. Bydd y clerc yn ymateb i’r adran Cynllunio ynglŷn ar fater yma.

1. **Mynwent Nefyn**
* Cysylltu gyda Home Office er mwyn cael gwybodaeth/ffurlflen idatgladdu llwch.
* Angen mynd i edrych ar sefyllfa y lon ac yna holi am brisiau iw atgewirio
* Angen gyrru llythyr atgoffa i perchenog bwsus Nefyn ynglyn ar wal tu cefn sydd wedi disgyn
1. **Diwylliant y Gymraeg a Chyfarthrebu yng Nghymru**

Llythyr wedi ei dderbyn gan Bwyllgor Diwylliant, y Gymraeg a Chyfathrebu. Ble maent eisiau i'r cyhoedd benderfynu pa faterion y maent yn credu y dylai’r Pwyllgor ymchwilio iddynt. Roedd yr awgrymiadau y maent wedi ei dderbyn yn barod yn rhai digonol.

1. **Ceisiadau Cynllunio**

C16/1089/42/LL - Dim gwrthwynebiad ir cais

**Gohebiaeth**

1. **Cyngor Gwynedd – Gorchymyn – Gwaharddiad Tranidiaeth Trwodd Dros Dro, Lon Fawr, Ceidio, Pwllheli**
2. **Holiadur Asedau o Werth Cymunedol**
3. **Ymateb i’r cynnig ar uno Ardaloedd Cyfiawnder Lleol yng Nghymru**
4. **Gweithdy Ynni Cymru 07/10/2016**
5. **Ymddiriedolaeth Gwasanaeth Ambiwlans Cymru**
6. **Cyfleoedd Penodiadau Cyhoeddus**
7. **Gwasaneth Agor Beddi a Torri Coed – Guto Tomos**
8. **Bil Treth Trafodiadau Tir a Gwrthweithio Osgoi Trethi atganoledig (Cymru)**
9. **HMP Berwyn – Cyfarfod dydd Iau 20/10**
10. **Ymgynghoriad Adroddiad Blynyddol Drafft PACGA – Chwefror 2017**
11. **Newid Ystyrlon – Digwyddiad undydd yn Gogledd i archwilio cydgynhyrchu a ffyrdd o’i roi ar waith - 11**

**Tachwedd 2016.**

**Ceisiadau am gyfraniad**

Mae Pwyllgor Cae Chware Morfa Nefyn wedi gofyn am gyfraniad o £2000.00 tuag at wella cyfarpar chware Cae Chware Morfa Nefyn. Fe gytunwyd yn unfrydol i gefnogi eu cais ar yr amod eu bod yn llwyddiannus yn eu ceisiadau ariannol/grantiau eraill.

 **Taliadau wedi cael eu cymeradwyo a’i phasio gan y Cyngor**

* Cyflog S Jones £1667.17 a PAYE £894.67
* Cyflog y clerc £520.00 a PAYE £130.00
* Rent Siop Siarad £1170.00
* C Hughes – 5ed taliad llwybrau ac gwaith ychwanegol £1442.00

*Adrodd yn nol*

*Cronfa Arfordirol – R Hughes - £3625.00*